**СЪОБЩЕНИЕ**

На основание чл. 193 от ЗОП прекратявам обществена поръчка възлагана по реда на чл. 20, ал.3, т.1 от ЗОП, с предмет: **Инженеринг (проектиране, авторски надзор и строителство) за изпълнение на мерки за енергийна ефективност по системата за улично осветление на бул. "Липник", гр. Русе.** Кратката информация за обявата е публикувана в портала за обществени поръчки на АОП под уникален ID № 9094197/04.11.2019 г., а обявата е публикувана в профила на купувача на Община Русе с № СОО-27/04.11.2019 г.

**МОТИВИ:**

Община Русе планира да кандидатства по Програма “Възобновяема енергия, енергийна ефективност, енергийна сигурност" финансирана чрез Финансов механизъм на европейското икономическо пространство 2014-2021 г., процедура "Рехабилитация и модернизация на общинската инфраструктура - системи за външно изкуствено осветление на общините".

Цел на процедурата е постигане на повишение на енергийната ефективност чрез реконструкция и модернизация на системите за външно изкуствено осветление, собственост на българските общини. Финансирането е изцяло безвъзмездна финансова помощ. Община Русе ще включи бул. "Липник" в своето проектно предложение, с което ще финансира дейностите по рехабилитация на системата за улично осветление с Европейски средства. Поради това отпада необходимостта от избор на изпълнител на обществена поръчка с предмет: Инженеринг (проектиране, авторски надзор и строителство) за изпълнение на мерки за енергийна ефективност по системата за улично осветление на бул. "Липник".

На основание гореизложеното обществената поръчка следва да бъде прекратена, а публикуваната кратка информация за обявата в портала за обществени поръчки на АОП да бъде оттеглена, имайки предвид разпоредбата на параграф 131 ал.2 от ПЗР на ЗОП във връзка с чл. 193 от ЗОП и чл. 96, ал.4 от ППЗОП.

**ПЕНЧО МИЛКОВ /п/** Заличена информация на основание чл. 37 от ЗОП.

*Кмет на Община Русе*